text: Brand i paracelhus i Billund
  17 januar 2015 kl. 07.38
  Klokken 7.04 lørdag morgen er Billund Brandvæsen tilkaldt til brand i parcelhus på Toften i Billund.
  Da branden er meget voldsom er Grindsted Brandvæsen efterfølgende blevet tilkaldt som assistance.
  Opdateret kl. 10.15
  Vagtchefen ved Sydøstjyllands Politi oplyser at huset var under renovering, og har stået med varmeblæsere for at tørre rummene efter en vandskade i december.
  Dog kender man endnu ikke den nøjagtige brandårsag. 
  Brandtomten bliver undersøgt af brandteknikere mandag.
  Der var ingen mennesker i huset ved brandens udbrud, da husets beboere var genhuset efter vandskaden.
  